ang kaniyang kabuhayan ay hindi batid ng marami; walang nakaaalam kung saan siya kumakain at natutulog: marahil ay mayroon siyang isang bariles saan mang pook. nang mga sandaling iyon ay hindi taglay ni camaroncocido ang dati niyang anyong matigas at walang bahala: isang wariy masayang pagkaawa ang nananaw sa kaniyang paningin. isang munting lalaki, isang mababang matanda ang masayang sumagupa sa kaniya. kaibigaaaan! ang sabi, na paos ang boses na wariy sa palaka, at ipinakikita ang ilang pisong mehikano. nakita ni camaroncocido ang mga mamiso, at kinibit ang balikat. ano ang mayroon sa kaniya noon? ang matanday isang mainam na kaibayo niya. maliit, lubhang maliit, natatakluban ang ulo ng isang sambalilong de copa na naging isang uod na may balahibo, at napapaloob sa isang maluwang na lebita, lubhang maluwang at napakahaba hanggang sa mapantay sa isang salawal na napakaikli na hindi lumalampas sa binti.